  Майя Бывальцева Удмуртиысь Владислав Лекомцев Калыккуспо паралимпи комитетлэн биатлонъя дуннелэн чемпионатаз пыриськоз. Ӵошатсконъёс 12-15 южтолэзе Швециысь Эстерсундын ортчозы. Со сярысь Россиысь паралимпи комитетлэн пресс-службаез ивортэ. Ӵошатсконъёсын куинь комплект медальёс понна нюръяськозы. 12-тӥ южтолэзе нимаз бызьылонъёс ортчозы, 14-тӥ южтолэзе – спринт, 15-тӥ южтолэзе шоро-куспо дистанцие бызьылонъёс но чемпионатэз ворсан радъяськозы. Дуннелэн чемпионатаз 14 кунъёсысь 100-лэсь трос спортсменъёс пыриськозы Россилэн сборнояз суй-пыдзыя сӧсыр луись 17 спортсменъёс но 12 сукыр муртъёс шедизы. Ӵошатсконъёсысь меӵак возьматонъёс  каналын нуозы. Дуннелэн чемпионатэз бере, 17-22 южтолэзе, Эстерсундын Биатлонъя дуннелэн кубокез понна вожвылъяськонлэн йылпумъясь люкетэз ортчоз. Пусъём, Владислав Лекомцев Дуннелэн кубокез понна вожвылъяськонын нырысетӥ интыын мынэ. Тодэ вайытом, Удмуртиысь следж-хоккеистъёс Россилэн чемпионатаз куинетӥ инты басьтӥзы. Тегъёс: Спорт Биатлон Удмуртия ВладиславЛекомцев  